钦定古今图书集成/理学汇编/学行典/第253卷 > 宋𤣱
## 钦定古今图书集成/理学汇编/学行典/第253卷 > 宋𤣱

按《衢州府志》：“宋𤣱，字玉成，贡生，刑部主事，澂江通判。
颖悟不凡，乐易有守，刑部治狱详明，未几制归，哀毁
致病十载，始克起复，依例改外任云南澂江。适王师
征剿，命师𤣱，连岁督饷，不惮劳勚。继有土官争袭，赂
公以白金三百两却之，以实闻。民有讼水利者，久不
直，厘正之以息其争。秩满宜陞归，志已决。居家曲尽”
友爱。周人危急，邑东要津，民病涉𤣱与侍郎吾绅辈
建“通济桥”及桥亭，至今民赖焉。

===吾琰===按《衢州府志》：“吾琰，字廷瑞，孝友诚笃，处己接物，率真
无伪。饶寇之变，琰以义民协谋调济，邑赖以安，居乡
务成人美，有纷难即为排释，无不感服。昆弟业已分
赀，因兄老侄幼，兼为总理，置产俱与均分。继分基址，
曰‘侄犹子也，多与不计。其尚义每如此。晚筑室于文
山之麓，以山水自娱，日与从侄翕游息其闲。梦渔棠’”
凌时过访之，书《阳坞游迹》以名其堂，每称为仁厚君
子。